Okresná prokuratúra Košice I 
Mojmírova 5, 041 47 Košice 1 	

Sp. zn. : 3 Pv 704/12/8802	Košice I, 15.4.2013
EEČ : 2-63-96-2013

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Košice I
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: SZČO
a
poškodenou:
1.	XXXXX
Obsahom zmieru je:
obvinený XXXXX
- vyhlásil, že spáchal skutok, pre ktorý je stíhaný a ktorý spočíva v tom, že dňa 29.11.2012 v čase okolo 19.25 hod. v Košiciach po ul. Kuzmányho od. ul. Hviezdoslavovej smerom ku križovatke s ul. Vojenskou viedol osobné motorové vozidlo zn. KIA Carens, EVČ: XXXXX, kde pred vjazdom do križovatky v jazdnom pruhu pre priamy smer nerešpektoval na svetelnom signalizačnom zariadení svetelný signál červenej farby „Stoj“ a vošiel do križovatky, kde spôsobil zrážku s osobným motorovým vozidlom zn. Opel Astra, EČV : XXXXX, ktoré viedla XXXXX po ul. Kuzmányho v smere od ul. Štúrovej do križovatky s ul. Vojenskou v jazdnom pruhu pre odbočenie vľavo na svetelný signál zelenej farby „Voľno“, pričom pri nehode XXXXX utrpela ľahké zranenia, a to otras mozgu ľahkého stupňa, pomliaždenie ľavého predkolenia, pomliaždenie hrudnej steny a podvrtnutie krčnej chrbtice s dobou liečenia 21 dní,

- dopravnú nehodu nahlásil v poisťovni AXA a.s., kde je vozidlo povinne zmluvne poistené, v ktorej si poškodená uplatnila náhradu spôsobenej škody z titulu bolestného a škody na majetku, ktorá jej bola poisťovňou už aj uhradená a obvinený jej sám ešte uhradil škodu vo výške 150,-€, ktorú poškodená požadovala,

- dňa 19.3.2013 zložil na depozitný účet pre zmier Krajskej prokuratúry v Košiciach, č. ú. 7000194644/8180 peňažnú sumu určenú na všeobecne prospešné účely vo výške 160,-€, z ktorej 50% je určených pre košické občianske združenie ArtEst-polyestetické vzdelávanie znevýhodnenej mládeže, č. ú. 4350282405/3100 a 50% na peňažnú pomoc poškodeným trestnými činmi podľa osobitného zákona.

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: SZČO
realizované policajtom Odd.výkonu služby DI OR PZ XXXXX pod spisovou značkou ORP-386/DI-KE-2012.
dňa 29.11.2012 v čase okolo 19.25 hod. v Košiciach po ul. Kuzmányho od. ul. Hviezdoslavovej smerom ku križovatke s ul. Vojenskou viedol osobné motorové vozidlo zn. KIA Carens, EVČ: XXXXX, kde pred vjazdom do križovatky v jazdnom pruhu pre priamy smer nerešpektoval na svetelnom signalizačnom zariadení svetelný signál červenej farby „Stoj“ a vošiel do križovatky, kde spôsobil zrážku s osobným motorovým vozidlom zn. Opel Astra, EČV : XXXXX ktoré viedla XXXXX po ul. Kuzmányho v smere od ul. Štúrovej do križovatky s ul. Vojenskou v jazdnom pruhu pre odbočenie vľavo na svetelný signál zelenej farby „Voľno“, pričom pri nehode XXXXX utrpela ľahké zranenia, a to otras mozgu ľahkého stupňa, pomliaždenie ľavého predkolenia, pomliaždenie hrudnej steny a podvrtnutie krčnej chrbtice s dobou liečenia 21 dní

Odôvodnenie: 
	Uznesením povereného príslušníka Okresného riaditeľstva PZ, Okresného dopravného inšpektorátu, Oddelenia dopravných nehôd v Košiciach, sp. zn. ORP-386/DI-KE-2012 zo dňa 21.12.2012 bolo začaté trestné stíhanie a následne dňa 3.1.2013 vznesené obvinenie XXXXX pre prečin ublíženia na zdraví podľa § 158 Trestného zákona na tom skutkovom základe, ako je to uvedené vo výrokovej časti tohto uznesenia.
	Preskúmaním príslušného spisového materiálu som zistila, že v predmetnej trestnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.
Obvinený a poškodená dňa 20.3.2013 uzavreli dohodu o zmieri, z ktorej je zrejmé, že obvinený dopravnú nehodu nahlásil príslušnej poisťovni, kde je vozidlo povinne zmluvne poistené, v ktorej si poškodená uplatnila náhradu spôsobenej škody z titulu bolestného a škodu na majetku, pričom škodu jej už poisťovňa aj uhradila. Zároveň jej obvinený uhradil škodu vo výške 150,-€, ktorú od neho poškodená požadovala.
Obvinený XXXXX slobodne, vážne, zrozumiteľne a určito vyhlásil, že spáchal skutok, pre ktorý je stíhaný a svoje konanie oľutoval. Zo spáchania skutku je obvinený jednoznačne usvedčovaný výpoveďou samotnej poškodenej, svedka nehody a taktiež závermi znaleckého posudku z odboru cestnej dopravy, z ktorého vyplýva, že príčinou vzniku dopravnej nehody bolo nerešpektovanie svetleného signálu červenej farby „Stoj“ na križovatke obvineným.
	Obvinený zložil na depozitný účet Krajskej prokuratúry v Košiciach pre účely zmieru peňažnú sumu určenú na všeobecne prospešné účely vo výške 160,- €, z ktorej 50% je určených pre košické občianske združenie ArtEst-polyestetické vzdelávanie znevýhodnenej mládeže, č. ú. 4350282405/3100 a 50% na peňažnú pomoc poškodeným trestnými činmi podľa osobitného zákona. Táto suma je primeraná závažnosti spáchaného trestného činu.
	Obvinený a poškodená s týmto spôsobom vybavenia veci vyslovili súhlas.
Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného, ktorý doposiaľ nebol súdne trestaný a v evidenčnej karte vodiča nemá žiaden záznam za priestupok a na jeho osobné a majetkové pomery som dospela k záveru, že takýto spôsob rozhodnutia je dostačujúci .
S poukazom na uvedené skutočnosti bolo rozhodnuté tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jana Redayova
prokurátorka